**Éric Sylvain Abidal** (Lyon, 11. srpnja 1979.) je francuski nogometaš koji trenutno igra za Olympiacos.

Klupska karijera
----------------

Abidal je počeo igrati u Lyon-La Duchereu, ekipi iz predgrađa Lyona. Profesionalnu karijeru je počeo u AS Monacu, a debi je imao 16. rujna 2000. U prvoj sezoni je nastupio 22 puta. Prešao je u OSC Lille gdje se opet susreo sa svojim bivšim trenerom, Claudeom Puelom, a tamo je imao 62 nastupa. Krajem 2004. vratio se u svoju rodnu regiju, došao je u Olympique Lyonnais, koji je tada bio osvajač dvije uzastopne titule francuskog prvaka. Dok je igrao za Lyon, smatralo ga se jednim od najboljih bočnih igrača u francuskoj ligi. U Lyonovoj obrani igrao je s Francuzima Gregoryjem Coupetom, Françoisom Clercom i Anthonyjem Reveillere te s dva Brazilca, Crisom i Caçapom. Dana 30. lipnja 2007. je prešao u FC Barcelonu za 15 mil. eura, nakon što je za medije izjavio da neće trenirati ako ne dobije transfer iz Lyona, a potpisao je četverogodišnji ugovor i uzeo broj 22, s obzirom da je njegov broj iz Lyona, 20, bio zauzet od strane Deca. Barcelonin predsjednik, Joan Laporta, također je spomenuo kako se Abidalov ugovor može otkupiti za 90 mil. eura, a ako FC Barcelona u bilo kojoj od iduće četiri sezone osvoji Ligu prvaka, Lyon će dobiti bonus od 500.000 eura. Umirovio se 2012. godine zbog zdravstvenih problema.

Reprezentacija
--------------

Abidal ima 55 nastupa za francusku reprezentaciju, a debitirao je 18. kolovoza 2004. Usprkos brojnim ozljedama i nesuglasicama s FIFA-om u posljednjih nekoliko sezona, Abidal je igrao na SP-u 2006. a igrao je svaku utakmicu svih 90 minuta, osim utakmice s Togom, kad je bio suspendiran zbog dva žuta kartona u prethodne dvije utakmice. U toj utakmici ga je zamijenio Mickaël Silvestre. Kad su u finalu Francuska i Italija došle do jedanaesteraca, Abidal je pucao treći jedanaesterac za Francusku te ga je pogodio, ali je njegova reprezentacija izgubila 5-3 i osvojila drugo mjesto.

Zdravstveno stanje
------------------

Tijekom 2011. Abidalu je dijagnosticiran tumor na jetri, kojeg je uspješno operirao u toku godine. Tijekom cijele sezone, kako njegov klub, tako i suparnički klubovi (Real Madrid, Olympique Lyon), izražavali su mu podršku i brz oporavak. Prvi postoperacioni nastup imao je u finalu Lige prvaka 2011. godine u kojem je ušao u posljednjim minutama pobjede njegove momčadi nad Manchester Unitedom 3:1. Primio je i kapetansku vrpcu te je tako dobio šansu podignuti pehar Lige prvaka prilikom predaje.

Naslovi
-------

* Ligue 1: 2005. 2006. i 2007. (Olympique Lyonnais)
* Trophée Des Champions: 2005. (Olympique Lyonnais)
* La Liga: 2009. (FC Barcelona)

| * p
* r
* u
Sastav Francuske  na  FIFA Svjetskom prvenstvu 2006. (2. mjesto) |
| --- |
| 1 Landreau • 2 Boumsong • 3 Abidal • 4 Vieira • 5 Gallas • 6 Makélélé • 7 Malouda • 8 Dhorasoo • 9 Govou • 10 Zidane (c) • 11 Wiltord • 12 Henry • 13 Silvestre • 14 Saha • 15 Thuram • 16 Barthez • 17 Givet • 18 Diarra • 19 Sagnol • 20 Trezeguet • 21 Chimbonda • 22 Ribéry • 23 Coupet • Izbornik: Domenech | Francuska |

| * p
* r
* u
Sastav Francuske  na  UEFA Euru 2008. |
| --- |
| 1 Mandanda • 2 Boumsong • 3 Abidal • 4 Vieira • 5 Gallas • 6 Makélélé • 7 Malouda • 8 Anelka • 9 Benzema • 10 Govou • 11 Nasri • 12 Henry • 13 Evra • 14 Clerc • 15 Thuram • 16 Frey • 17 Squillaci • 18 Gomis • 19 Sagnol • 20 Toulalan • 21 Diarra • 22 Ribéry • 23 Coupet • Izbornik: Domenech | Francuska |

| * p
* r
* u
Sastav Francuske  na  FIFA Svjetskom prvenstvu 2010. |
| --- |
| 1 Lloris • 2 Sagna • 3 Abidal • 4 Réveillère • 5 Gallas • 6 Planus • 7 Ribéry • 8 Gourcuff • 9 Cissé • 10 Govou • 11 Gignac • 12 Henry • 13 Evra (c) • 14 Toulalan • 15 Malouda • 16 Mandanda • 17 Squillaci • 18 Diarra • 19 Diaby • 20 Valbuena • 21 Anelka • 22 Clichy • 23 Carrasso • Izbornik: Domenech | Francuska |